++++

ΚΑΝΟΝΙΣΜΟΣ ( ΕΟΚ ) αριθ . 252/70 ΤΗΣ ΕΠΙΤΡΟΠΗΣ

της 11ης Φεβρουαρίου 1970

περί τροποποιήσεως του κανονισμού αριθ . 785/67 / ΕΟΚ " περί λεπτομερειών αγοράς του ελαιολάδου από τους οργανισμούς παρεμβάσεως "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 136/66 / ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2146/68 ( 2 ) , και ιδίως το άρθρο 11 παράγραφος 5 ,

Εκτιμώντας :

ότι , σύμφωνα με το άρθρο 5 του κανονισμού αριθ . 785/67 / ΕΟΚ της Επιτροπής της 30ης Οκτωβρίου 1967 περί των λεπτομερειών αγοράς του ελαιολάδου από τους οργανισμούς παρεμβάσεως ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2273/69 ( 4 ) , η παράδοση του προσφερομένου ελαίου πραγματοποιείται στο επιλεγόμενο από τον πωλητή κέντρο ή στον τόπο που υποδεικνύεται από τον οργανισμό παρεμβάσεως

ότι οι καθαρές απώλειες για τα αγοραζόμενα προϊόντα που επιβαρύνουν τον οργανισμό παρεμβάσεως αποζημιώνονται από το Ευρωπαϊκό Γεωργικό Ταμείο Προσανατολισμού και Εγγυήσεως , τμήμα εγγυήσεως

ότι εν λόγω οι απώλειες εξαρτώνται κατά μεγάλο μέρος από τον τόπο και τα μέσα αποθηκεύσεως

ότι για τον περιορισμό των απωλειών , πρέπει να ορισθούν τα κριτήρια για τον καθορισμό του τόπου παραδόσεως του προσφερομένου στην παρέμβαση ελαίου

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Το κείμενο του άρθρου 5 του κανονισμού αριθ . 785/67 / ΕΟΚ αντικαθίσταται από το ακόλουθο κείμενο :

" 1 . Κατά την προσφορά ο κάτοχος του ελαίου υποδεικνύει το κέντρο παρεμβάσεως στο οποίο επιθυμεί να πραγματοποιήσει την παράδοση καθώς και τον τόπο όπου το έλαιο είναι αποθηκευμένο κατά τη στιγμή της προσφοράς .

2 . Ο οργανισμός παρεμβάσεως αποφασίζει για τον τόπο παραλαβής του ελαίου . Αν κατόπιν αιτήσεως του οργανισμού παρεμβάσεως , η παράδοση του ελαίου πραγματοποιείται :

- σ ' ένα κέντρο άλλο από το υποδεικνυόμενο στην προσφορά , λαμβάνεται υπόψη κατά την πληρωμή του ελαίου , η ενδεχόμενη αύξηση των εξόδων μεταφοράς που προκύπτει εκ του γεγονότος αυτού για τον πωλητή

- σε τόπο άλλο από το κέντρο παρεμβάσεως , λαμβάνεται υπόψη , κατά την πληρωμή του ελαίου , η αύξηση ή μείωση των εξόδων μεταφοράς που προκύπτει εκ του γεγονότος αυτού για τον πωλητή .

3 . Ο οργανισμός παρεμβάσεως υποδεικνύει έναν τόπο παραδόσεως άλλο από το κέντρο που υποδείχθηκε από τον κάτοχο του ελαίου , αν κατά τη στιγμή της παραδόσεως αυτό το κέντρο δεν διαθέτει επαρκή αποθηκευτική χωρητικότητα για το εν λόγω προϊόν ή δεν παρέχει ικανοποιητικές εγγυήσεις για την καλή συντήρηση των προϊόντων στην παρέμβαση .

Ο τόπος παραδόσεως που καθορίζεται από τον οργανισμό παρεμβάσεως είναι εκείνος στον οποίο , μεταξύ των τόπων που ανταποκρίνονται στις προϋποθέσεις αποθηκευτικής χωρητικότητος και καλής συντηρήσεως , το σύνολο των δαπανών που προκύπτουν από τα έξοδα αποθηκεύσεως και τη μεταβολή των εξόδων μεταφοράς είναι το πλέον ευνοϊκό . "

Αρθρο 2

Το κείμενο του άρθρου 6 του κανονισμού αριθ . 785/67 / ΕΟΚ αντικαθίσταται από το ακόλουθο κείμενο :

" Εν αναμονή κοινοτικών διατάξεων , τα Κράτη μέλη λαμβάνουν όλα τα κατάλληλα μέτρα για να εξασφαλίσουν την καλή συντήρηση του ελαίου που απετέλεσε αντικείμενο της παρεμβάσεως . Τα Κράτη μέλη ενημερώνουν την Επιτροπή για τις διατάξεις που εθέσπισαν κατ ' εφαρμογή του προηγουμένου εδαφίου . "

Αρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 11 Φεβρουαρίου 1970 .

Για την Επιτροπή

Ο Πρόεδρος

Jean REY

( 1 ) ΕΕ αριθ . 172 της 30.9.1966 , σ . 3025/66 .

( 2 ) ΕΕ αριθ . Ν 314 της 31.12.1968 , σ . 1 .

( 3 ) ΕΕ αριθ . 264 της 31.10.1967 , σ . 11 .

( 4 ) ΕΕ αριθ . Ν 287 της 15.11.1969 , σ . 25 .